
Cenedl enwau

Mae’r rhan fwyaf o enwau Cymraeg naill ai’n fenywaidd neu’n wrywaidd.  Dyma restr o derfyniadau cyffredin ar gyfer enwau benywaidd ac enwau gwrywaidd:

Benywaidd
-ach, e.e. cyfrinach 
-aeth, e.e. tystiolaeth
-as, e.e. cymwynas
-eb, e.e. taleb
-eg, e.e. dameg
-ell, e.e. llinell
-en, e.e. coeden 
-es, e.e. ysgrifenyddes
-fa, e.e. derbynfa
-aeth, e.e. tystiolaeth
Eithriadau amlwg:  bachgen, gwasanaeth, hiraeth, pennaeth …

Gwrywaidd
-adur, e.e. cyfrifiadur
-deb, e.e. undeb
-dod, e.e. undod
-der, e.e. dewrder
-had, e.e. boddhad
-iad, e.e. dymuniad
-iant, e.e. llwyddiant
-rwydd, e.e. euogrwydd
-yn, e.e. plentyn

Mae ambell enw’n gallu bod yn fenywaidd neu’n wrywaidd, e.e. amrywiaeth.
Mae cenedl ambell enw’n amrywio yn ne Cymru a gogledd Cymru, e.e. cwpan, munud.

Cofiwch fod:
· enw benywaidd unigol yn treiglo’n feddal ar ôl y fannod (y, yr, ’r) ac eithrio geiriau sy’n dechrau â ll a rh
· enw benywaidd unigol yn treiglo’n feddal ar ôl un ac eithrio geiriau sy’n dechrau â ll a rh
· enw gwrywaidd yn treiglo’n feddal ar ôl dau > dau gi
· enw benywaidd yn treiglo’n feddal ar ôl dwy > dwy gath
· enw gwrywaidd yn treiglo’n llaes ar ôl tri > tri chi
· angen defnyddio’r ffurf tair o flaen enw benywaidd > tair cath
· angen defnyddio pedwar o flaen enw gwrywaidd > pedwar ci ond  pedair o flaen enw benywaidd > pedair cath
· ansoddeiriau’n treiglo’n feddal ar ôl enw benywaidd unigol, e.e. cath ddu.







































Ymarferion


1.  Dewiswch y geiriau cywir ymhob brawddeg.

1. Soniodd Enlli wrthyf neithiwr fod ganddi ddau/ddwy gyfrinach.
2. Mae’r holiadur hwn/hon yn gymhleth iawn.
3. Rwyf wedi bod i bedair/bedwar cyfweliad yn ystod y mis diwethaf.
4. Mae’r llinell/linell ar y map yn dynodi’r ffin.
5. Gwelais i fod pedwar/pedair llyfrgell yn yr un ardal â’r brifysgol.
6. Mae’n sefyllfa difrifol/ddifrifol iawn erbyn hyn.
7. Pob dymuniad dda/da i ti yn dy swydd newydd.
8. Mae’r gelyniaeth/elyniaeth rhwng y ddwy wlad yn broblem.
9. Mae yna dyfiant dda/da yn yr ardd eleni.
10.  Mae’r car wedi cael dau/dwy wasanaeth eleni’n barod.


2.  Ysgrifennwch y canlynol yn llawn gan dreiglo lle bo angen.

4 bachgen	_______________		4 merch 	________________
2 llyfryddiaeth ______________      	2 llyfryn	________________
3 mynedfa 	_______________           	3 cyfrifiadur	________________
1 rhewgell	_______________		1 derbynfa	________________
4 dyddiadur 	_______________		4 gwlad	________________
2 carden	_______________            	2 llwyddiant	________________ 
3 iaith		_______________             	3 peth		________________



Atebion:

Ymarfer 1

1. Soniodd Enlli wrthyf neithiwr fod ganddi ddwy gyfrinach.
2. Mae’r holiadur hwn yn gymhleth iawn.
3. Rwyf wedi bod i bedwar cyfweliad yn ystod y mis diwethaf.
4. Mae’r llinell ar y map yn dynodi’r ffin.
5. Gwelais i fod pedair llyfrgell yn yr un ardal â’r brifysgol.
6. Mae’n sefyllfa ddifrifol iawn erbyn hyn.
7. Pob dymuniad da i ti yn dy swydd newydd.
8. Mae’r elyniaeth rhwng y ddwy wlad yn broblem.
9. Mae yna dyfiant da yn yr ardd eleni.
10.  Mae’r car wedi cael dau wasanaeth eleni’n barod.


Ymarfer 2


pedwar bachgen		pedair merch
dwy lyfryddiaeth       	dau lyfryn
tair mynedfa            		tri chyfrifiadur
un rhewgell			un dderbynfa
pedwar dyddiadur 		pedair gwlad
dwy garden            		dau lwyddiant 
tair iaith             		tri pheth

